Diari Oficial de la Generalitat Valenciana


Sumari del DOGV 7634, del 13-10-2015 (2015/8140)

Notificació de la sentència dictada en el procediment ordinari número 194/2014.
-------------------------------------------------------------------------------

### Dades del document

Número de DOGV
:   7634

Data del DOGV
:   13-10-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/8140


Organisme emissor
:   Jutjat Mercantil Número 3 de València

Tipus de document
:   Edicte

Notificació de la sentència dictada en el procediment ordinari número 194/2014. [2015/8140]  
Joaquín Andrés Sancho, secretari judicial del Jutjat Mercantil número 3 de València, per la present faig saber que en el procediment de juí ordinari seguit a instàncies de Fruit Nature Export, SLU, contra Daniel Barber Gregori, Óscar Faus Diego i Santiago Puig Fenoll, s'ha dictat la sentència número 23/2015, de data 12 de febrer de 2015, la dispositiva de la qual, literalment, és la següent:  
«Dispositiva  
Estime la demanda interposada per la procuradora Navarro Ballester, en la representació processal de Fruit Nature Export, SLU, contra Daniel Barber Gregori, Óscar Faus Diego i Santiago Puig Fenoll i, en conseqüència, declare que Daniel Barber Gregori, Óscar Faus Diego i Santiago Puig Fenoll són responsables, amb caràcter solidari, del deute contret per l'entitat Doxi Fruits, SL, amb la demandant, per l'import de quaranta mil euros (40.000 ?), més els interessos legals. Condemne Daniel Barber Gregori, Óscar Faus Diego i Santiago Puig Fenoll, a pagar solidàriament a la demandant la quantitat més els interessos corresponents, així com impose a Daniel Barber Gregori, Óscar Faus Diego i Santiago Puig Fenoll les costes processals del procediment.  
  
Notifiqueu aquesta resolució a tots els que han sigut part en aquest procés, amb l'advertiment que aquesta sentència no és ferma i que s'hi pot interposar un recurs d'apel·lació davant de l'Audiència Provincial de València, el qual s'haurà d'interposar per mitjà d'un escrit que es presentarà en aquest mateix jutjat, en el termini de 20 dies.  
De conformitat amb la disposició addicional 15 de la Llei Orgànica del Poder Judicial, perquè siga admés a tràmit el recurs d'apel·lació, s'haurà de constituir un depòsit de 50 ?, que serà tornat només en el cas que el recurs siga estimat. El depòsit es constituirà per mitjà de l'ingrés de la quantitat referida en l'entitat bancària Banesto, en el compte corresponent a aquest expedient. S'ha d'indicar en el camp Concepte el codi «02 civil-apel·lació» i la data de la resolució recorreguda amb el format dd/mm/aaaa. En el cas de fer l'ingrés per mitjà d'un transferència bancària, després d'omplir el codi de compte corrent (CCC, 20 dígits) s'indica en el camp Concepte el número de compte, el codi i la data en la forma exposada.  
Expediu una testimoniança d'aquesta resolució i uniu-la a les actuacions, i incorporeu-ne l'original al llibre de sentències d'aquest jutjat. Aquesta és la meua sentència que pronuncie, mane i firme.»  
Publicació: esta sentència ha sigut donada, llegida i publicada pel magistrat jutge que l'ha dictat, mentres celebrava audiència pública en el dia de la data. Jo, el secretari judicial, en done fe.   
  
València, 12 de febrer de 2014.  
I, atés que el demandat Santiago Puig Fenoll, es troba en parador ignorat, expedisc aquest edicte a fi que li valga de notificació en forma.  
  
  
València, 18 de juny de 2015.- El secretari judicial: Joaquín Andrés Sancho.